Zelt se nuwe reëls vir skole het tonge los | Netwerk24
Polisielede vereer vir werk in Uyinene-moordsaak
’n Span polisielede is vir hul ondersoek na die verkragting en moord op Uyinene Mrwetyana (19) en die suksesvolle vervolging van haar moordenaar, Luyanda Botha (42), vereer.
Barty klop Kvitova; Kenin troef Jabeur
Ashleigh Barty pak die 14de gekeurde Amerikaner Sofia Kenin in die halfeindronde van die Australiese Ope nadat die wêreld se voorste speler Dinsdag in skoonstelle met Petra Kvitova afgereken het.
Daar’s plan met Pienaar, paai Hawies
Ondersteuners van die Cheetahs wat die afgelope naweek erg verontwaardig was omdat die Springbok-skrumskakel Ruan Pienaar weer nie in die beginspan was vir hulle Pro14-wedstryd teen die Southern Kings nie, kan gerus wees.
Dané wil gewigstoot-wêreldrekord opstel
Die Hoërskool Noordheuwel in Krugersdorp se Dané Roets glo daaraan om klein te droom nie.
Facebook en ander stop sakereise na China
Die internetgroep Facebook en ander internasionale maatskappye soos LG en Standard Chartered gaan sakereise na China beperk.
Rand swakste in 30 dae oor vrees vir virus
Die uitkringende vrees oor die nuwe 2019-koronavirus in China wat reeds na meer as 100 sterftes gelei het, het die rand tot sy swakste vlak in ’n maand gestuur.
Virus tref SA aandele erger as ander
Suid-Afrikaanse aandele is Maandag erger getref as sy eweknieë in die opkomende markte.
Tussen 20% en 25% van dié provinsie se Cravenweekspan vir 2020 moet gekies word uit spelers wat nié uit voormalige model C-skole kom nie.
Zelt Marais, WP-rugby se president, het dié ingrypende nuwe kiesbeleid Dinsdagaand op Nuweland aangekondig toe hy WP se Cravenweekspelers se pette aan hulle oorhandig het.
Die nuwe kiesbeleid is bykomend tot bestaande kwotas en het skokgolwe in Kaapse skolerugby-kringe veroorsaak. Die provinsie het van die beste rugbyskole in die land, waarvan almal voormalige model C-skole is. Dié instellings is kweekskole vir spelers van kleur en ’n voedingsbron vir Suid-Afrikaanse rugby.
Skole soos Paul Roos, Paarl Gimnasium, Boishaai, Sacs, Bishops en Rondebosch is die ruggraat van die WP se skolerugby-struktuur en lewer jaarliks groot getalle top-spelers van kleur. Dié skole lok ook verskeie talentvolle spelers van elders.
In Kaapse skolerugbykringe word gevrees WP Rugby se nuwe beleid gaan meer skade doen as goed, veral omdat dit saamval met die Suid-Afrikaanse Rugbyunie se afskaling van jeugkompetisies weens geldelike redes. Die afskaffing van die nasionale o.19-liga, met net ’n o.21-liga wat vanjaar provinsiaal sal plaasvind, is erg ontmoedigend vir jong spelers.
Daar is kommer dat die nuwe kwotabeleid aan twee fronte ’n negatiewe uitwerking kan hê.
Dit sal voormalige model C-skole dalk laat besluit om minder beurse aan minder bevoorregte spelers te bied.
Spelers uit skole wat nie voorheen tot die C-model behoort het nie, sal moontlik ook nie reg gekondisioneer wees om aan die Cravenweek deel te neem nie.
Marais het by navraag gesê die verandering aan die nuwe kiesbeleid is geregverdig.
“Die Wes-Kaapse departement van sport en kultuur, in samewerking met die departemente van onderwys en openbare werke, moet verseker daar is genoegsame sportgeriewe by nie-model C-skole, veral die voorheen minder bevoorregte skole,” het Marais gesê.
“Die departement van maatskaplike ontwikkeling, in samewerking met die departemente van gesondheid en landbou en die tesourie, moet verseker dat sportleerlinge van dié skole voldoende kos, voeding en kondisionering kry om te verseker hulle word atlete van wêreldgehalte,” het Marais gesê.
Meer oor: Westelike Provinsie | Zelt Marais
Ouers veroorsaak verdere chaos by Jhb-skool oor plasings